**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ATSTOVŲ DELEGAVIMO Į VIEŠOSIOS ĮSTAIGOS PLUNGĖS RAJONO GREITOSIOS MEDICINOS PAGALBOS STEBĖTOJŲ TARYBĄ**

2022 m. balandžio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 33 straipsnio 3 dalimi, Viešosios įstaigos Plungės rajono greitosios medicinos pagalbos įstatų, patvirtintų VšĮ Plungės rajono greitosios medicinos pagalbos 2021 m. rugpjūčio 3 d. visuotinio dalininkų susirinkimo, VIII skyriaus nuostatomis, Plungės rajono savivaldybės taryba nusprendžia:

1. Deleguoti į viešosios įstaigos Plungės rajono greitosios medicinos pagalbosStebėtojų tarybą penkeriems metams:

...................................................................;

...................................................................;

...................................................................;

...................................................................;

2.Pripažinti netekusiais galios Plungės rajono savivaldybės tarybos 2017 m. kovo 30 d. sprendimą Nr. T1-64 ,,Dėl atstovų delegavimo į VšĮ Plungės rajono greitosios medicinos pagalbos stebėtojų tarybą“ ir jį keitusius sprendimus.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Sprendimą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **DĖL ATSTOVŲ DELEGAVIMO Į VIEŠOSIOS ĮSTAIGOS PLUNGĖS RAJONO GREITOSIOS MEDICINOS PAGALBOS STEBĖTOJŲ TARYBĄ** |
| 2022 m. kovo 16 d.  Plungė |

**1. Parengto teisės akto projekto tikslai.** Vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 33 straipsnio 3 dalimi, Viešosios įstaigos Plungės rajono greitosios medicinos pagalbos įstatų, patvirtintų VšĮ Plungės rajono greitosios medicinos pagalbos 2021 m. rugpjūčio 3 d. visuotinio dalininkų susirinkimo, VIII skyriaus nuostatomis, rengiamas šis sprendimo projektas.

**2.** **Kaip šiuo metu yra sprendžiami projekte aptarti klausimai.**

Greitosios medicinos pagalbos veiklos viešumui užtikrinti penkeriems metams yra sudaromas kolegialus organas - Stebėtojų taryba. Įstaigos stebėtojų taryba sudaroma iš dviejų Įstaigos savininko teises ir pareigas įgyvendinančių institucijų paskirtų asmenų; dviejų savivaldybės, kurios teritorijoje yra įstaigos buveinė, tarybos paskirtų asmenų ir vieno įstaigos pagal Darbo kodeksą veikiančio darbuotojų atstovo paskirto asmens ar Įstaigos profsąjungos atstovo. VšĮ Plungės rajono greitosios medicinos pagalbos Lietuvos sveikatos apsaugos darbuotojų profesinė sąjungos taryba delegavo Galigintą Virkšą, viešosios įstaigos Plungės rajono greitosios medicinos pagalbos vairuotoją. Rietavo savivaldybė kaip dalininkė, taip pat deleguos savo paskirtus asmenis.

Į Stebėtojų tarybą negali būti paskirti asmenys, kurie dirba įstaigos vadovu, vadovo pavaduotoju, vyr. finansininkais (buhalteriais), dirba institucijose, vykdančiose privalomąjį sveikatos draudimą, taip pat Pacientų sveikatai padarytos žalos nustatymo komisijoje, veikiančioje prie Sveikatos apsaugos ministerijos.

Įstaigos Stebėtojų tarybos sudėtį tvirtina visuotinis dalininkų susirinkimas. Įstaigos Stebėtojų taryba savo veiklą pradeda, pasibaigus buvusios Stebėtojų tarybos kadencijai, ir jos sudėtį patvirtinus visuotiniam dalininkų susirinkimui.

Įstaigos Stebėtojų tarybos tikslas:

1. užtikrinti įstaigos veiklos viešumą;

2. patarti Įstaigos dalininkui ar dalininko (savininko) teisės ir pareigas įgyvendinančiai institucijai Įstaigos veiklos klausimais.

Stebėtojų tarybos kompetencija:

1. analizuoti įstaigos veiklą;

2. išklausyti įstaigos vadovo parengtą metinės veiklos ataskaitą;

3. stebėtojo teisėmis dalyvauti įstaigos administracijos organizuotame konkurse padalinių bei filialų vadovų pareigoms eiti ir pareikšti savo nuomonę dalininkams;

4. derinti įstaigos administracijos sprendimo projektą dėl darbuotojų darbo apmokėjimo, premijavimo tvarkos neviršijant patvirtinto darbo užmokesčio fondo.

Stebėtojų tarybai vadovauja pirmininkas, kurį iš savo narių renka Stebėtojų taryba. Pirmininkas, įstaigos vadovo siūlymu arba savo iniciatyva, privalo sušaukti Stebėtojų tarybos posėdžius ne rečiau kaip du kartus per metus.

**3. Kodėl būtina priimti sprendimą, kokių pozityvių rezultatų laukiama.**

Pasibaigus penkerių metų kadencijai, reikia pripažinti negaliojančiais Plungės rajono savivaldybės tarybos 2017 m. kovo 30 d. sprendimą Nr. T1-64 ,,Dėl atstovų delegavimo į VšĮ Plungės rajono greitosios medicinos pagalbos stebėtojų tarybą“ ir jį keitusius sprendimus.

**4. Siūlomos teisinio reguliavimo nuostatos.** Artimiausiame Įstaigos dalininkų susirinkime bus patvirtinta naujos sudėties VšĮ Plungės rajono greitosios medicinos pagalbos Stebėtojų taryba.

**5. Pateikti skaičiavimai, išlaidų sąmatos, nurodyti finansavimo šaltiniai.** Sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pripažinti netekusiais galios Plungės rajono savivaldybės tarybos 2017 m. kovo 30 d. sprendimą Nr. T1-64 ,,Dėl atstovų delegavimo į VšĮ Plungės rajono greitosios medicinos pagalbos stebėtojų tarybą“ ir jį keitusius sprendimus.

**7. Kokios korupcijos pasireiškimo tikimybės, priėmus šį sprendimą, korupcijos vertimas.** Korupcijos pasireiškimo tikimybės, priėmus šį sprendimą, nėra.

**8. Nurodyti, kieno iniciatyva sprendimo projektas yra parengtas.**

VšĮ Plungės rajono greitosios medicinos pagalbosiniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijos, skyriams, organizacijoms ir t.t.) patvirtintas sprendimas turi būti išsiųstas.** VšĮ Plungės rajono greitajai medicinos pagalbai.

**11. Kita svarbi informacija.** Nėra.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė